Nyeste Skilderie af Kiøbenhavn, 1815-01-31
Anordning for Almue-Skolevæsenet i Kjøbstæderne i Danmark, Kjøbenhavn undtagen. (Fortsættelse; see No. 8.) 2den Afdeling. Om de almindelige Borgerskoler. 1ste Capitel. Om Ungdommens Antagelse og Fordeling i Skolerne og om Tiden til Underviisningen. §. 14. Jntet Barn maa antages i Skolen, førend det har fyldt det 6te Aar, men det staaer til Forældrene eller dem, der træde i disses Sted, om de ville udsætte Barnets Skolegang indtil det er 7 Aar gammelt. Jøvrigt skal Ungdommen antages i Skolen enten til 1ste Mai eller 1ste Nov., efter at de, i 3die Capitel anordnede, offentlige Prøver ere forbi. Paa andre end disse to fastsatte Tider bør Saadant ikke skee, med mindre særdeles Omstændigheder, saasom Opholdstedets Forandring eller Barnets Sygdom, skulde gjøre en Undtagelse nødvendig. §. 15. Hvor Antallet af skolepligtige Børn i en Kjøbstæd overstiger 80, bør der, saavidt mueligt, sørges for flere Skoler, eller flere Lærere i de allerede forhaanden værende Skoler. §. 16. Børnene inddeles i Forhold til deres Alder samt Kundskaber og Færdigheder, i to Classer, i hvilke der gives særskilt Underviisning, saaledes som herefter (§. 31) er anordnet. §. 17. Læretimmerne i Skolerne skulle være følgende: fra 1ste April til sidste Sept. fra Kl. 7 til 11 om Formiddagen, og fra Kl. 4 til 6 om Eftermiddagen. J Marts og Octbr. Maaneder, fra Kl. 8 til 12 om Formiddagen, og fra Kl. 2 til 4 om Eftermiddagen. J Nov., Dec., Jan. og Febr. Maaneder, fra Kl. 8 til 12 om Formiddagen, og fra Kl. 1 til 3 om Eftermiddagen. Men Løverdag Eftermiddag holdes ingen Skole. Dog skal det være Skoledirectionerne tilladt, efter Skolecommissionernes Forslag, at bestemme saadanne Forandringer i de daglige Skoletimers Beram melse, som, efter ethvert Steds særdeles Beskaffenhed, maatte ansees meest passende; kun saaledes, at ingen Afkortning skeer i det Timetal, som, efter denne Anordning, dagligen skal anvendes til Børnenes Underviisning. Skulde, i saadant Tilfælde, Skoledirectionen og Skolecommissionen være af ulige Meninger, da henstilles Sagen til Vort danske Cancellies Afgjørelse. §. 18. Underviisningstiden inddeles saaledes, at de, som høre til den nederste Classe, gaae i Skole om Eftermiddagen, og de, der høre til den øverste Classe, om Formiddagen. §. 19. J 4 Uger, Kornhøstens Begyndelse at regne, ophører Skolegangen. §. 20. De Forældre eller Huusbonder, som befatte sig med Avlsbrug, maae have Ret til at beholde deres Børn og Tyende, som ere over 10 Aar gamle og beviisligen bruges til Markarbeide, hjemme fra Skolen 2 til 3 Uger i Sædetiden om Foraaret og 3 til 4 Uger om Efteraaret; alt efter den anordnede Skolecommissions, paa locale Omstændigheder grundede, Bestemmelser. 2det Capitel. Om Udeblivelse fra Skolen og om Børnenes Skolegang. §. 21. Børn, som have smitteende Udslet, maae ei, forinden de ere helbreddede, besøge Skolen, og bør, om de der indfinde sig, strax af Skolelæreren, hjemvises; ligesom det og paaligger ham at anmelde Saadant for Skolecommissionen, som har at drage Omsorg for, at saadanne Børn helbredes. Skolecommissionen er bemyndiget til at mulctere de Forældre, Værger eller Huusbonder, som vise sig forsømmelige i Hensyn til saadanne Børns Helbredelse, fra 2 Rbmk. til 2 Rbdlr. S. V. ugentligt. For de uformuende Forældre skal den, til Børnenes Helbredelse udfordrende, Bekostning udredes af Fattigkassen. §. 22. Bliver noget Barn sygt af Kopper, Meslinger, Forraabnelsesfeber, Blodgang, Kighoste eller nogen anden saadan smitsom Sygdom, da maa det ikke komme i Skolen, førend 3 Uger efter at det er helbredet, og Sygdommen er ophørt i Huset. (Fortsættes.)